UDHËZIM
Nr. 27, datë 29.12.2017

PËR STRUKTURAT E BRENDSHME AKADEMIKE DHE ADMINISTRATIVE NË INSTITUCIONET PUBLIKE TË ARSIMIT TË LARTË

Në mbështetje të nenit 102 të Kushtetutës dhe shkronjës “c”, të pikës 1, të nenit 129, të ligjit nr. 80/2015, “Për arsimin e lartë dhe kërkimin shkencor në Republikën e Shqipërisë”,

UDHËZOJ:

1. Struktura e brendshme akademike dhe administrative në institucionet publike të arsimit të lartë të organizohet e ndarë për nga varësia hierarkike dhe institucionale.
2. Struktura akademike në nivel institucioni të konsiderohen:
a) Senati akademik; 
b) Rektorati;
c) Rektori;
d) Zëvendësrektori/ët.
3. Struktura ndihmësakademike me karakter administrativ në nivel institucioni të konsiderohen:
a) Strukturat e kurrikulave;
b) Strukturat e kërkimit shkencor;
c) Strukturat e projekteve;
d) Strukturat e promovimit akademik dhe botimeve;
e) Strukturat e marrëdhënieve me publikun;
f) Strukturat e marrëdhënieve me jashtë:
g) Strukturat e sigurimit të brendshëm të cilësisë;
h) Strukturat e karrierës;
i) Strukturat e bibliotekave;
j) Strukturat juridike;
k) Strukturat e teknologjisë së informacionit;
l) Strukturat e burimeve njerëzore;
m) Strukturat e arkiv-protokollit;
n) Asistent i rektorit.
4. Struktura administrative në nivel institucioni të konsiderohen:
a) Bordi i administrimit;
b) Administratori i institucionit;
c) Strukturat e auditimit të brendshëm;
d) Strukturat ekonomike;
e) Strukturat e investimeve;
f) Strukturat e prokurimeve;
g) Strukturat e shërbimeve;

5. Struktura akademike në nivel njësie kryesore të konsiderohen:
a) Asambleja e personelit akademik;
b) Dekanati;
c) Dekani;
d) Zëvendësdekani/ët.
6. Struktura ndihmësakademike me karakter administrativ në nivel njësie kryesore të konsiderohen:
a) Strukturat e sigurimit të brendshëm të cilësisë;
b) Strukturat e karrierës; 
c) Strukturat e bibliotekave; 
d) Strukturat e burimeve njerëzore;
e) Strukturat e arkiv-protokollit. 
f) Strukturat e teknologjisë së informacionit;
g) Sekretaritë mësimore të njësive kryesore;
h) Asistent i dekanit.
7. Struktura administrative në nivel njësie kryesore të konsiderohen:
a) Administratori i njësisë kryesore; 
b) Strukturat ekonomike;
c) Strukturat e shërbimeve;
8. Struktura akademike në nivel njësie bazë të konsiderohen:
a) Drejtuesi i departamentit;
b) Grupet mësimore/kërkimore shkencore që përbëhen nga jo më pak se 5, personel akademik, me kohë të plotë.
9. Struktura ndihmësakademike me karakter akademik në nivel njësie bazë të konsiderohen:
a) Laborantët;
b) Teknikët.
10. Struktura ndihmësakademike me karakter administrativ në nivel njësie bazë të konsiderohen:
a) Sekretaritë në departamente (në rastet me mbi 21, personel akademik, në nivel njësie bazë me kohë të plotë).
11. Struktura administrative në nivel njësie bazë të konsiderohen:
a) Administratori i njësisë bazë (në rastet me mbi 21, personel akademik, në nivel njësie bazë me kohë të plotë).
12. Me përjashtim të strukturave akademike dhe administrative të përcaktuara në ligjin 80/2015, “Për arsimin e lartë dhe kërkimin shkencor në Republikën e Shqipërisë”, organizimi i strukturave të tjera, bëhet në varësi të numrit të përgjithshëm të personelit akademik dhe atij administrativ, numrit të studentëve dhe buxhetit të institucionit publik të arsimit të lartë.
13. Në nivel institucional, strukturat e mësipërme me personel ndihmësakademik me karakter administrativ dhe personel administrativ organizohen ne drejtori, sektorë dhe zyra, ku secila drejtori nuk mund të ketë me pak se dy sektorë apo zyra, secili sektor apo zyrë nuk mund të ketë më pak se tre specialistë. 
14. Në nivel njësie kryesore, strukturat organizohen në degë dhe secila degë nuk mund të ketë më pak se dy punonjës. 
15. Struktura akademike, ndihmësakademike, me karakter akademik dhe ndihmësakademike, me karakter administrativ, janë në varësi të rektorit të institucionin publik të arsimit të lartë. Strukturat akademike, ndihmësakademike, me karakter akademik dhe ndihmësakademike, me karakter administrativ, në nivel njësie kryesore, kanë varësi funksionale nga dekani i njësisë kryesore përkatëse. 
16. Struktura administrative është në varësi të administratorit të institucionin publik të arsimit të lartë. Struktura administrative në nivel njësie kryesore, ka varësi funksionale nga administratori i njësisë kryesore përkatëse.
17. Strukturat e auditimit të brendshëm janë në varësi të bordit të administrimit të institucionin publik të arsimit të lartë. 
18. Strukturat juridike, burimeve njerëzore, arkiv-protokollit dhe teknologjisë së informacionit në nivel institucioni apo njësie kryesore, ushtojnë veprimtarinë e tyre në funksion të të gjitha strukturave në institucion.
19. Struktura organizative dhe organigrama e institucionit publik të arsimit të lartë, të jenë pjesë e statutit të institucioneve publike të arsimit të lartë, sipas kërkesave të nenit 33, të ligjit nr. 80/2015, “Për arsimin e lartë dhe kërkimin shkencor në Republikën e Shqipërisë”.
20. Ngarkohen institucionet publike të arsimit të lartë për zbatimin e këtij udhëzimi. 
Ky udhëzim hyn në fuqi pas botimit në Fletoren Zyrtare.

